რადამანთისი
რადამანთისი — კრეტას ერთ-ერთი მეფე ბერძნულ მითოლოგიაში, ნახევარღმერთი და ქვესკნელის მსაჯული ეაკოსთან და მინოსთან ერთად. იგი იყო ზევსის და ევროპას შვილი. მისი სახელი მოგვიანებით გამოიყენებოდა მკაცრი და მოუქნელი მსჯელობის მქონე პირების აღსანიშნავად. იგი აზიელებს განსჯიდა ჯოჯოხეთში, ეაკოსი განსჯიდა ევროპელებს და მინოსი განსჯიდა საეჭვო შემთხვევებს.